A Bizottság határozata

(2001. április 11.)

az egyesült királyságbeli ragadós száj- és körömfájás betegség elleni egyes védekezési intézkedésekről szóló 2001/172/EK határozattal kapcsolatban egyes állati termékek jelöléséről és felhasználásáról

(az értesítés a C(2001) 1114. számú dokumentummal történt)

(EGT vonatkozású szöveg)

(2001/304/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 92/118/EGK irányelvvel [1] módosított, egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre [2] és különösen annak 10. cikkére,

tekintettel a legutóbb a 92/118/EGK irányelvvel módosított, a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre [3] és különösen annak 9. cikkére,

tekintettel a legutóbb a 95/23/EK irányelvvel [4] módosított, friss hús előállítására és forgalmazására vonatkozó egészségügyi feltételekről szóló 64/433/EGK tanácsi irányelvre [5] és különösen annak 6. cikke (1) bekezdésének f) pontjára,

tekintettel a legutóbb a 97/76/EK tanácsi irányelvvel [6] módosított, a húsipari termékek és egyes állati eredetű más termékek előállítását és forgalmazását érintő egészségügyi problémákról szóló 77/99/EGK tanácsi irányelvre [7] és különösen annak 3. cikke A. pontjának (7) albekezdése második franciabekezdésére,

mivel:

(1) Az Egyesült Királyságban a ragadós száj- és körömfájás okozta járványkitörésekről szóló jelentéseket követően a Bizottság elfogadta a legutóbb a 2001/…/EK határozattal [8] módosított, az egyesült királyságbeli ragadós száj- és körömfájásra vonatkozó bizonyos védekezési intézkedésekről szóló 2001/172/EK határozatot [9].

(2) A megfigyelési övezetben végrehajtandó intézkedéseket a legutóbb Ausztria, Finnország és Svédország csatlakozási okmányával módosított, a ragadós száj- és körömfájás elleni védekezésre irányuló közösségi intézkedések bevezetéséről szóló, 1985. november 18-i 85/511/EGK irányelv [10] határozta meg.

(3) A nagy-britanniai járványhelyzet előírja a megfigyelési övezetben bevezetett korlátozások egy huzamosabb időszakra történő fenntartását a ragadós száj- és körömfájással nem érintett gazdaságokban tartott, levágásra szánt, betegségre fogékony állatok számának növekedéséből eredő problémák miatt.

(4) A 85/511/EGK irányelv 9. cikke a betegségre fogékony állatok kényszervágás céljából közvetlenül a vágóhídra történő szállítását hatósági felügyelet mellett írja elő. Az illetékes hatóságok csak azt követően engedélyezhetik a szállítást, hogy a hatósági állatorvos a gazdaságban található valamennyi érintett állatra kiterjedő vizsgálatot végzett, és megerősítette, hogy egyik állat sem gyanús a fertőzöttségre.

(5) A legutóbb Ausztria, Finnország és Svédország csatlakozási okmányával módosított, a friss hús Közösségen belüli kereskedelmét érintő egészségügyi problémákról szóló 72/461/EGK tanácsi irányelv [11] előírja, hogy az – egészségügyi okokból a legutóbb a 2000/20/EK tanácsi irányelvvel [12] módosított, a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló 64/432/EK tanácsi irányelv [13] 3. cikke (2) bekezdésének b) pontja értelmében tilalom alá eső – gazdaságból vagy területről származó állatokból kinyert hús nem szállítható az egyik tagállam területéről a másik tagállam területére, és hogy az ilyen húson nem szerepelhet a közösségi húsbélyegző, kivéve ha a húsbélyegzőt egy kereszttel írták felül.

(6) A legutóbb Ausztria, Finnország és Svédország csatlakozási okmányával módosított, a húsipari termékek Közösségen belüli kereskedelmét érintő állat-egészségügyi problémákról szóló, 80/215/EGK tanácsi irányelv [14] lehetővé teszi, hogy a 72/461/EGK irányelv 5a. cikkében előírtaknak megfelelően bélyegzővel megjelölt, húsból készült húsipari termékeket – miután az ilyen hús bizonyos kezelésen átesett – a 77/99/EGK irányelv B. mellékletének VI. fejezetével összhangban jelöljék meg.

(7) A 64/433/EGK tanácsi irányelv 6. cikke (1) bekezdésének f) pontja előírja a tagállamoknak annak biztosítását, hogy állat-egészségügyi korlátozások alá eső területről származó húsra az említett irányelv 16. cikkében megállapított eljárással összhangban eseti alapon meghatározandó különleges szabályok vonatkozzanak. Továbbá a 64/433/EGK irányelv 6. cikke (1) bekezdésének h) pontja előírja, hogy az ilyen húst olyan nemzeti bélyegzővel kell megjelölni, amely nem téveszthető össze a közösségi bélyegzővel, és amely különösen nem ovális.

(8) A 77/99/EGK tanácsi irányelv 3. cikke A. pontja (7) alpontjának második franciabekezdése előírja, hogy a helyben értékesítendő húsból készült húsipari termékeket a 77/99/EGK irányelv 20. cikkében megállapított eljárással összhangban meghatározandó jelöléssel kell ellátni.

(9) A legutóbb a 94/65/EK irányelvvel [15] módosított, a nyúlhús és a tenyésztettvad-hús előállítását és forgalomba hozatalát érintő közegészségügyi és állat-egészségügyi problémákról szóló, 1990. november 27-i 91/495/EGK tanácsi irányelv [16] 3. cikke (1) bekezdésének f) pontja előírta a tenyésztettvad-hús állat-egészségügyi jelöléssel történő ellátását.

(10) A 2001/172/EK bizottsági határozat – a 2001. február 1. előtt levágott állatokból kinyert hús kivételével – megtiltja a szarvasmarha-, juh-, kecske- és sertésfélék közé tartozó állatok és a Nagy-Britanniából származó más párosujjú patások friss húsának, és az ilyen húsból előállított húsipari termékeknek a küldését, kivéve ha azokat bizonyos kezelésnek alávetették.

(11) Ezért e határozat célja – a Közösségen belüli kereskedelemre a ragadós száj- és körömfájásra vonatkozó közösségi jogszabályokkal összhangban nem alkalmas –, a betegségre fogékony állatokból származó friss hús és az ilyen húsból készült húsipari termékek megjelölésére alkalmazott állat-egészségügyi jelölés meghatározása, és azoknak a feltételeknek a meghatározása is, amelyek mellett ilyen állat-egészségügyi jelölés alkalmazható.

(12) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

Az Egyesült Királyság – a 85/511/EGK tanácsi irányelv rendelkezéseinek és különösen annak 5. és 9. cikkének sérelme nélkül – biztosítja az alábbiakat:

1. A 72/461/EGK irányelv 5. cikkének (1) bekezdésével összhangban a 64/433/EGK tanácsi irányelv 3. cikke követelményeinek megfelelő, és szarvasmarha-, juh-, kecske- és sertésfélék közé tartozó állatokból kinyert friss húst, és a 91/495/EGK irányelv 6. cikke követelményeinek megfelelő és a Nagy-Britanniából származó egyéb párosujjú patásokból kinyert és a 3. cikkel összhangban a Bizottság és a többi tagállam részére közlendő időpont után feldolgozott friss húst nem látják el a 64/433/EGK irányelv I. mellékletének XI. fejezetében vagy a 91/495/EGK irányelv I. mellékletének III. fejezetében meghatározott állat-egészségügyi jelöléssel.

2. A 64/433/EGK irányelv 6. cikke (1) bekezdésének h) pontjával, és a 91/495/EGK irányelv 6. cikke (3) bekezdésének rendelkezéseivel összhangban, az (1) bekezdésben említett friss húst olyan nemzeti bélyegzővel jelölik meg, amely nem téveszthető össze az említett irányelv I. mellékletének XI. fejezetében előírt közösségi bélyegzővel, és az különösen nem ovális.

3. A (2) bekezdésben említett állat-egészségügyi jelölés mintája megegyezik a mellékletben megadottal. Az állat-egészségügyi jelölések színe megegyezik a 94/36/EK irányelv [17] 2. cikke (8) bekezdésében említett valamelyik színnel, az E 129 allure vörös AC kivételével.

4. Az (1) bekezdésben foglaltak ellenére, és amennyiben a friss húst nem a Közösségen belüli kereskedelemre szánják, ahol azt a fogyasztó részére történő közvetlen értékesítésre szánt kereskedelmi adagokba kiszerelve csomagolják, az (1) bekezdésben említett húson – átmeneti ideig – szerepelhet a 64/433/EGK irányelv I. mellékletének XI. fejezetében, illetve a 91/495/EGK irányelv I. mellékletének III. fejezetében meghatározott jelölés, feltéve hogy kiegészítésképpen a (2) bekezdésben említett különleges jelölést is alkalmazzák. Az e bekezdés rendelkezései értelmében előírt jelölésre a mellékletben előírt méretekre vonatkozó követelményeket nem kell alkalmazni.

2. cikk

Az Egyesült Királyság biztosítja az alábbiakat:

1. A 77/99/EGK irányelv közegészségügyi előírásainak megfelelő, és az 1. cikk (2) bekezdésével összhangban megjelölt friss húsból készült húsipari termékeket olyan nemzeti jelöléssel látják el, amely nem téveszthető össze az említett irányelv B. mellékletének VI. fejezetében előírt közösségi állat-egészségügyi jelöléssel és különösen nem ovális.

Az e határozat 1. cikkének (2) bekezdésével összhangban megjelölt friss húsból készült és a 2001/172/EK bizottsági határozat 3. cikkének (2) bekezdésével összhangban kezelt friss húsból készült húsipari termékeket – az első albekezdéstől eltérően – el lehet látni a 77/99/EGK irányelv B. mellékletének VI. fejezetében előírt állat-egészségügyi jelöléssel, és a 2001/172/EK határozat 3. cikkének (4), (5) és (6) bekezdése rendelkezéseivel összhangban küldhető Nagy-Britanniából.

2. Az (1) bekezdés első albekezdésében említett állat-egészségügyi jelölés mintája megegyezik a mellékletben megadottal, azonban a mellékletben előírt méretekre vonatkozó követelményeket nem kell alkalmazni.

3. Az (1) bekezdés első albekezdésében foglaltak ellenére, és amennyiben azokat nem a Közösségen belüli kereskedelemre szánják, az (1) bekezdés első albekezdésében említett húsipari termékeken – átmeneti ideig – szerepelhet a 77/99/EGK irányelv B. mellékletének VI. fejezetében előírt állat-egészségügyi jelölés, feltéve hogy kiegészítésképpen a (2) bekezdésben említett különleges jelölést is alkalmazzák.

3. cikk

Az Egyesült Királyság értesíti a Bizottságot és a többi tagállamot arról az időpontról, amikortól a friss húsnak az 1. cikkel összhangban történő jelölés alkalmazását megkezdi, és nem engedélyezi a 85/511/EGK tanácsi irányelv 9. cikke (1) és (2) bekezdésében meghatározottak szerinti, védő- és megfigyelési körzetekben található nagy-britanniai gazdaságokból származó szarvasmarha-, juh-, kecske- és sertésfélék közé tartozó állatok és más párosujjú patások emberi fogyasztás céljára történő levágását az adott időpontig.

4. cikk

Ennek a határozatnak a tagállamok a címzettjei.

Kelt Brüsszelben, 2001. április 11-én.

a Bizottság részéről

David Byrne

a Bizottság tagja

[1] HL L 62., 1993.3.15., 49. o.

[2] HL L 224., 1990.8.18., 29. o.

[3] HL L 395., 1989.12.30., 13. o.

[4] HL L 243., 1995.10.11., 7. o.

[5] HL 121., 1964.7.29., 2012/64. o A 91/497/EGK irányelvvel (HL L 268.. 1991.4.24., 69. o) frissített irányelv.

[6] HL L 10., 1998.1.16., 25. o.

[7] HL L 26., 1977.1.31., 85. o A 92/5/EGK irányelvvel (HL L 57.. 1992.3.2., 1. o.) frissített irányelv.

[8] HL L

[9] HL L 62., 2001.3.2., 22. o.

[10] HL L 315., 1985.11.26., 11. o.

[11] HL L 302., 1972.12.31., 34. o.

[12] HL L 163., 2000.7.4., 35. o.

[13] HL 121., 1964.7.29., 1977/64. o.

[14] HL L 47., 1980.2.21., 4. o.

[15] HL L 368., 1994.12.31., 10. o.

[16] HL L 268., 1991.9.24., 41. o.

[17] HL L 237., 1994.9.19., 13. o.

--------------------------------------------------

MELLÉKLET

+++++ TIFF +++++

--------------------------------------------------